Merkerzê Îrtîbatî û Çapemenîye yê HPGyî eşkerayîya ke derheqê hêrişê îşxalî de daye nê vatî:
Hemleya Şorişgêre ya Bazanê Zagrosî - Avaşîn
''20ê hezîrane de warê Kîlîse yê herêma Avaşînî de îşxalkerê ke ameyî têhet vera înan çalakîyêke ameye kerdene. Çalakîye de 3 îşxalkerî ameyî cezakerdene û îşxalkerêk birîndar bi. Reyna kamerayêka mobesse û dûrvînêkê teleskopî ameyî îmhakerdene.
Eynî roje warê Çarçella yê Avaşînî de 3 kepçe û 1 wesayîtê ke  bi waştişê îşxalî rayîro leşkerê viraştêne ameyî pirodayene. Çalakîye de kepçeyêk ame derbkerdene û xebata rayîrî ameye vinarnayene.
Matîna û Avaşîn de bombarduman û têgêrayîşê leşkerî
19ê  û 20ê hezirane de warê Werxelê yê Avaşînî de tunelê şerî pê hacatanê teqayîşî û helîkopteran ameyî bombardumankerdene. 20ê hezîrane de xeta Qaşûra yê herêma Metîna de têgêrayîşê helîkopteran qewimîya. Avaşîn de zî îşxalkeran waranê Mervanosî û Banîsta de pê helîkopteran hêzê xo bedilnayî. 21ê hezîrane de warê Girê Sorî yê Avaşînî 4 rey bi teyrayanê şerî ame bombardumankerdene. Nê hêrişan de vînabîyayeyê ma çîn ê.''
